ERTJIE-EN-SPEK-SOP 6 porsies
312 ml (1¼ k) droë ertjies 1,5 l (6 k) water... bietjie olie 2 uie, gekap 5 ml (1 t) gekapte knoffel 2 selderystingels, gekap 2,5 ml (½ t) droë gemengde kruie 250 g (1 pakkie) spek, gekap 4 tamaties, gekap 4 wortels, geskil en in skyfies gesny 2 aartappels, geskil en gerasper ½ kop blomkool, in blommetjies gebreek 30 ml (2 e) worcestersous 5 ml (1 t) sout knypie rooipeper knypie swartpeper 125 ml (½ k) alfabet- of blommetjiepasta
1 Spoel ertjies eers goed onder lopende water af. 2 Sit ertjies en water in groot kastrol en verhit tot kookpunt. 3 Draai hitte laer en sit kastrol se deksel op en laat prut vir 2 uur oor matige hitte tot ertijes amper sag is. 4 Verhit olie in ander braaipan, amper 2 uur nadat ertjies op stoofplaat gesit is. 5 Voeg uie en knoffel daarby en soteer tot ui sag is. 6 Voeg seldery en kruie by, soteer vir nog 2 minute. Voeg spek by en soteer tot spek gaar is. 7 Voeg spekmengsel by ertjiemengsel in kastrol. Voeg oorblywende bestanddele by. 8 Laat vir nog 1 uur sonder deksel kook of tot ertjies lekker sag is. 9 Voeg pasta by en laat nog 20 minute prut tot pasta sag is. WENK Jy kan droë ertjies oornag in water week